Vážení predstavitelia obcí,

IDS Východ, s.r.o. ako organizátor integrovaného dopravného systému na východnom Slovensku si Vás dovoľuje informovať o zmenách cestovných poriadkov regionálnej autobusovej dopravy, ktoré vstúpia do platnosti od 1. augusta 2026. 
Cieľom zavedenia taktových cestovných poriadkov je zjednodušenie, sprehľadnenie a skvalitnenie dopravnej obslužnosti verejnou osobnou dopravou, ako aj optimalizácia nadväzností medzi kľúčovými spojmi na Zemplíne, formou zavedenia pravidelných taktových intervalov cez pracovné dni:
· na trase Košice – Sečovce – Hriadky – Michalovce a späť budú spoje premávať každých 30 minút (jazdná doba 78 minút); 
odchody z Košíc  		každú hodinu v 10. a 40. minúte 
príchody do Košíc		každú hodinu v 17. a 47. minúte;	 
· na trase Košice – Sečovce – Vranov nad Topľou – Humenné a späť budú spoje premávať každých 60 minút (jazdná doba 130 minút);
odchody z Košíc		každú hodinu v 20. minúte
príchody do Košíc		každú hodinu v 40. minúte;
· na trase Trebišov – Hriadky – Vranov nad Topľou a späť budú spoje premávať každých 60 minút (jazdná doba 44 minút);
odchody z Trebišova	každú hodinu v 35. minúte
príchody do Trebišova	každú hodinu v 28. minúte;
· na trase Michalovce – Strážske – Humenné a späť budú spoje premávať každých 60 minút (jazdná doba 47 minút);
odchody z Michaloviec	každú hodinu v 5. minúte
príchody do Michaloviec	každú hodinu v 55. minúte;
· na trase Michalovce – Strážske – Vranov n. T. – Prešov a späť budú spoje premávať každých 60 minút (jazdná doba 113 minút);
odchody z Michaloviec	každú hodinu v 35. minúte
príchody do Michaloviec	každú hodinu v 28. minúte;
· na trase Michalovce – Zalužice – Sobrance a späť budú spoje premávať každých 30 minút (jazdná doba 33 minút);
odchody z Michaloviec	každú hodinu v 4. a 34. minúte
príchody do Michaloviec	každú hodinu v 26. a 56. minúte.
Okrem uvedených taktových intervalov je v exponovaných úsekoch doplnená dopravná ponuka počas dopravných špičiek, prioritne pre zabezpečenie dopravy žiakov a študentov. 
Zároveň sú od 1. augusta 2026 vykonané aj časové posuny vybraných spojov obslužných autobusových liniek pre zabezpečenie prestupných nadväzností na nosné linky regionálnej dopravy.
Týmto Vás IDS Východ, s.r.o. žiada o zverejnenie tejto informácie prostredníctvom obvyklých komunikačných kanálov Vašej obce.
V prípade akýchkoľvek otázok, podnetov alebo pripomienok v súvislosti so zmenami cestovných poriadkov, prosíme cestujúcich a občanov, aby ich zasielali priamo na e-mailovú adresu info@idsvychod.sk alebo prostredníctvom formulára na www.idsvychod.sk. 

Cestujúcim zároveň odporúčame skontrolovať si časové údaje o dopravných spojeniach platných od 1.8.2026 na www.cp.sk.

Ďakujeme Vám za spoluprácu pri informovaní verejnosti.

S pozdravom
IDS Východ, s.r.o.
organizátor verejnej dopravy na východnom Slovensku

